laion/Wikipedia-Exotic huggingface dataset:
ליזיס (ביולוגיה)

ליזיס (ביוונית: λύσις lýsis, בעברית: תֶּמֶס) מתייחס לתהליך בו נשברת מעטפת התא, בדרך כלל על ידי נגיף, אנזים, או מנגנון אוסמוטי אשר פוגע בשלמותה. נוזל הכולל את התכולה של התאים הליזיים, נקרא ליזט. בביולוגיה מולקולרית, ביוכימיה ומעבדות ביולוגיות, תרביות תאים עלולות לעבור ליזיס בזמן התהליך של טיהור מרכיביהם (כמו בטיהור חלבון), מיצוי DNA, חילוץ RNA, או בטיהור אברונים. הרבה זנים של חיידקים עוברים ליזיס על ידי האנזים ליזוזים, הנמצא ברוק של בעלי חיים, ביצים לבנות והפרשות נוספות. אנזימים ליזיים פאג'ים, המיוצרים במהלך הדבקה של בקטריופאג', אחראיים ליכולת של הווירוסים הללו לגרום לליזיס של תאים חידקיים. פניצילין וחלק מן האנטיביוטיקות גורמים למוות של חיידקים דרך ליזיס של אנזים המתרחש לאחר שהתרופה גורמת לחיידק לייצר מעטפת תא פגומה. אם מעטפת התא הרוסה לגמרי והיה שימוש בפניצילין, החיידק מכונה 'פרוטופלאסט' אם מדובר בחיידק גראם-חיובי, ו"ספרופלאסט" אם החיידק הוא גראם-שלילי. ציטוליזיס מתרחש כאשר התא נקרע בעקבות חוסר יציבות אוסומטי אשר גרם לכניסת מים לתוך התא. ציטוליזיס יכול להימנע על ידי מספר מנגנונים שונים, למשל, בועית מתכווצת שקיימת בחלק מהסנדליות, אשר שואבת מים במהירות מחוץ לתא. ציטוליזיס לא מתרחש בתנאים רגילים בתאים צמחיים כיוון שלתאים אלו מעטפת חזקה ויציבה הכוללת את הלחץ האוסמוטי, או "לחץ טורגור", שבהיעדרו היה נגרם ציטוליזיס. אונקולוזיס מתייחס להרס של תאים נאופלזים או של גידול. פלזמוליזיס הוא הרס של תאים בתוך צמחים בעקבות איבוד של מים בעקבות אוסמוזה. בסביבה היפרטונית, ממברנת התא מקלפת את דופן התא והחלולית קורסת. התאים הללו לבסוף ינבלו וימותו ללא הזרימה של מים על ידי אוסמוזה, שתעצור את ההתכווצות על קרום התא ואת הרס התא. המוגלובין של אריטרוציטים משחרר רדיקלים חופשיים כתגובה לפתוגנים אשר גורמים להם לליזיס. תגובה זו יכולה לפגוע בפתוגנים. ליזיס תאי נמצא בשימוש במעבדות על מנת לשבור תאים פתוחים ולזקקם או לחקור את מאפייניהם לעומק. ליזיס במעבדה יכול להיות מושפע על ידי אנזימים, דטרגנטים או חומרים קאוטרופיים. התערבות מכנית בממברנת התא, כמו הקפאה והפשרה חוזרת, לחץ, סוניקציה, או סינון, יכולים גם הם להיות קשורים לליזיס. הרבה ניסויים מעבדתיים, רגישים לבחירה של מנגנון הליזיס, ולעיתים קרובות נחשק להימנע מכוחות מכניים אשר ישנו מקרו-מולקולות רגישות, כמו חלבונים ודנ"א, וסוגים שונים של דטרגנטים יכולים להוביל לתוצאות שונות. תמס שריר תמס בועתי של העור תמס דם (המוליזה) תמס עצמי (אוטוליזה) תמס החוליות (ספונדילוליזיס) תֶּמֶס במילון ביולוגיה כללית (תשס"ט), 2009, באתר האקדמיה ללשון העברית
אנסואטגי

אנסואטגי (בספרדית: Anzoátegui) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בים הקריבי בצפון, בסוקרה בצפון-מזרח, במונגס במזרח בבוליבר בדרום, בגואריקו במערב ובמירנדה בצפון-מערב. המדינה משתרעת על שטח של 43,300 קילומטרים רבועים. במדינה מתגוררים 1,469,747 תושבים (נכון ל-2011). בירתה והעיר הגדולה ביותר בה היא ברצלונה. הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19. בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך להיות חלק מפרובינציית קומנה. ב-1864, לאחר המלחמה הפדרלית, ונצואלה הפכה למדינה פדרלית והאזור הפך למדינת ברצלונה. ב-1881 המדינה אוחדה עם מדינות קומנה ומטורין (כיום המדינות סוקרה ומונגס בהתאמה) ליצירת "מדינת המזרח" (Estado de Oriente). ב-1891 שם המדינה שונה לברמודס. בסוף המאה ה-19 ותחילת המאה ה-20 התרחש תהליך שבסופו ברצלונה חזרה להיות מדינה נפרדת. שמה שונה לאנסואטגי, על שמו של חוסה אנטוניו אנסואטגי, ממובילי המאבק לעצמאות ונצואלה. כלכלת אנסואטגי מתבססת בעיקר על הפקת נפט וגז טבעי. במידה פחותה יותר הכלכלה מסתמכת על דיג, תיירות וחקלאות. מדיה וקבצים בנושא אנסואטגי בוויקישיתוף אתר האינטרנט הרשמי של אנסואטגי מפקד האוכלוסין והדיור הלאומי ה-14 - תוצאות עבור מדינת אנסואטגי, מכון הסטטיסטיקה הלאומי של ונצואלה (בספרדית).
הליכות עולם (כללים)

ספר הליכות עולם הוא ספר העוסק בכללי התלמוד ודרכי הפסיקה של חז"ל, והתקבל כאחד הספרים היסודיים בתחום זה. את הספר חיבר רבי ישועה בן יוסף הלוי מתלמסאן, נולד בשנת 1440, ה'ר', חי ופעל בטולדו, ספרד, עד גירוש ספרד בשנת 1492. הספר נדפס לראשונה בשנת ה'ר"נ, 1490 וזכה מאז לשתים עשרה מהדורות דפוס. בחלק ממהדורותיו, הודפס לצדם של ספרי כללים חשובים אחרים, כמו: מבוא התלמוד של רבי שמואל הנגיד, כללי הגמרא לרבי יוסף קארו ו"יבין שמועה" של רבי שלמה אלגאזי. הספר תורגם ללטינית (בידי קונסטנטינוס ל'אמפיירר ואן אופיק (אנ')) והודפס בשפה זו בליידן בשנת ה'שצ"ב, 1632. הספר עוסק בתחום המכונה "כללי התלמוד" הכולל את המחלקות הבאות: סדרי רב ותלמיד - בירור יחסי רב ותלמיד בין תנאים ואמוראים שונים כדי לסייע בקביעת ההלכה לאור ידיעה זו. לשונות התלמוד - הסבר המונחים השונים בתלמוד וכוונתם. כללי הניתוח - הסבר כללי הניתוח הרגילים בסוגיה התלמודית. לפי דברי מחבר הספר, הוא מבוסס על דברי רבו, רבי יעקב הכהן אשכנזי ועל דברי ספר הכריתות לר"ש מקינון. עובדה זו גררה ביקורת מצד חכמים שסברו שאין בספר חידושים גדולים ורובו ככולו מועתק מספר הכריתות, טענה זו שנויה במחלוקת. דוגמה להתקבלות הספר, ניתן למצוא בצוואה של רבי גדליה אבן יחיא לבנו, המודפסת בספרו שלשלת הקבלה: ”זכור בני, לכל הפחות שני פעמים בשנה ללמוד ספר הליכות עולם, להיות מגלה תעלומת כלליו בביאור רחב ונאה עד מאוד. והוא ההכרח אל התלמידים, שהפליא לעשות ממי שקדמוהו”. הליכות עולם, באתר ויקיטקסט מהדורות דפוס של "הליכות עולם" הליכות עולם, ליסבון, ה'ר"נ, באתר אוצר החכמה (דפוס ראשון, זמין גם באתר הספרייה הלאומית) הליכות עולם, קושטנדינא, ה'ר"ע, באתר היברובוקס הליכות עולם, ויניציאה, ה'ש"ה. נספח: "מבוא התלמוד" לרבי שמואל הנגיד, באתר היברובוקס הליכות עולם, סביוניטה: וויצינצו קונטי, ה'שכ"ז. נספח: "מבוא הגמרא" לרבי שמואל הנגיד, באתר היברובוקס הליכות עולם, מנטובה, ה'שנ"ג. נספח: "מבוא התלמוד" לרבי שמואל הנגיד, באתר היברובוקס הליכות עולם ומבא הגמרא, אמשטרדם, ה'תקי"ד, באתר היברובוקס הליכות עולם, ורשה, תרמ"ג. נספח: "כללי הגמרא" לרבי יוסף קארו ו"יבין שמועה" לרבי שלמה אלגאזי, באתר אוצר החכמה הליכות עולם, ירושלים, ה'תש"ך. ד"צ ורשה תרמ"ג. נספח: "כללי הגמרא" לרבי יוסף קארו ו"יבין שמועה" לרבי שלמה אלגאזי, באתר היברובוקס שמריהו פורטנוי (מהדיר), הליכות עולם, מהדורה חדשה עם "כללי הגמרא" לרבי יוסף קארו ו"יבין שמועה" לרבי שלמה אלגאזי, ומבוא. ירושלים: מכון שער המשפט, תשנ"ח, באתר אוצר החכמה הליכות עולם, באתר OCLC (באנגלית) Encyclopaedia Judaica, Jeshua ben Joseph Ha-Levi
דבי סטייבנו

דבורה אן "דבי" גריר סטייבנו (באנגלית: Deborah Ann "Debbie" Greer Stabenow; נולדה ב-29 באפריל 1950), היא פוליטיקאית אמריקאית מהמפלגה הדמוקרטית, המכהנת כסנאטורית מטעם מדינת מישיגן, מאז 2001. סטייבנו נולדה בגלדווין שבמישיגן, עיירה הממוקמת בצפון המדינה. אמה היא אנה לבית הולמרק, ואביה הוא רוברט גריר. היא גדלה בקלייר, עיירה הנמצאת מערבית לגלדווין, ולמדה לתואר ראשון באוניברסיטת המדינה של מישיגן ב-1972 וכן לתואר שני בעבודה סוציאלית ב-1975. בשנת 1979 נבחרה לחברה בבית הנבחרים המדינתי של מישיגן וכיהנה בו עד 1990, והייתה לאישה הראשונה אשר עמדה בראש בית מחוקקים זה. לאחר מכן כיהנה בסנאט של מדינת מישיגן עד 1994. באותה שנה ב-1994 התמודדה בפריימריז הדמוקרטים כדי לזכות במועמדות למושל המדינה, אך הפסידה בהם ולבסוף נבחרה למועמדת לסגן המושל. בסופו של דבר המועמד הדמוקרטי, הווארד וולפ, יחד עמה, הפסיד ליריבו הרפובליקני. ב-1996 החליטה להתמודד לבית הנבחרים של ארצות הברית מטעם המחוז ה-8 של מישיגן. היא הביסה את יריבה הרפובליקני, חבר הקונגרס המכהן דיק קרייזלר, ונבחרה לשרת כחברה בבית הנבחרים. היא נבחרה בשנית ב-1998. בשנת 2000 לא רצה לכהונה שלישית נוכח שאיפתה לאתגר את הסנאטור הרפובליקני המכהן ספנסר אברהם. היא ניצחה בפריימריז הדמוקרטים ללא תחרות, וגברה על יריבה הרפובליקני בבחירות הכלליות לאחר מרוץ צמוד. סטייבנו נבחרה בשנית לכהונה שנייה ב-2006,לכהונה שלישית ב-2012, וכן לכהונה רביעית ב-2018. בסנאט היא כיהנה כיושבת ראש הוועדה לחקלאות בשנים 2011–2015. עם פרישתו של הסנאטור הוותיק קארל לוין בינואר 2015, הפכה סטייבנו לסנאטורית הבכירה ממדינת מישיגן. בינואר 2023, הודיעה כי אינה מתכוונת להתמודד לכהונה נוספת בבחירות 2024 ולסיים את תפקידה עם התכנסות הקונגרס ה-119 בינואר 2025. סטייבנו היא גרושה בשנית. מנישואיה הראשונים יש לה שני ילדים, היא התגרשה לראשונה ב-1990. ב-2003 התחתנה עם טום אטנס, מנהל בכיר בתחום הרדיו בארצות הברית, הצעיר ממנה ב-10 שנים. הם התגרשו ב-2010. היא מתודיסטית באמונתה. היא הופיעה בהופעת קמע בסרט "באטמן נגד סופרמן: שחר הצדק", כאשר זה צולם במישיגן. מדיה וקבצים בנושא דבי סטייבנו בוויקישיתוף אתר האינטרנט הרשמי של דבי סטייבנו (באנגלית) אתר האינטרנט הרשמי של דבי סטייבנו (באנגלית) דבי סטייבנו, ברשת החברתית פייסבוק דבי סטייבנו, ברשת החברתית אקס (טוויטר) דבי סטייבנו, סרטונים בערוץ היוטיוב דבי סטייבנו, באתר אנציקלופדיה בריטניקה (באנגלית) דבי סטייבנו, באתר המדריך הביוגרפי של הקונגרס של ארצות הברית (באנגלית) Price, Deb; Hurst, Nathan (20 ביולי 2011). "Hoekstra: Senate campaign will focus on smaller government, less spending". Detroit News. אורכב מ-המקור ב-20 בפברואר 2012. {{cite news}}: (עזרה) TV6 News Team, Sen. Stabenow will not seek re-election in 2024, https://www.uppermichiganssource.com, ‏2023-01-05 (באנגלית)
מרי ריד

מרי ריד (באנגלית: Mary Read; 1685 – 28 באפריל 1721) הייתה שודדת ים אנגלייה מפורסמת מן המאה ה-18. המקור היחיד ששרד אודות חייה של ריד הוא החיבור "A General History of the Pyrates" מאת אדם המכנה עצמו קפטן צ'ארלס ג'ונסון. זהותו של הקפטן ג'ונסון נותרה בגדר תעלומה, לא ידוע על אדם בשם זה בן אותה תקופה, ויש המעריכים שזהו למעשה שם העט של דניאל דפו. כך או כך אמינותו של החיבור מעטה, וניכר שהכותב מגזים ומשנה פרטים לעיתים קרובות. על פי ההערכות ריד נולדה בשנת 1691. ג'ונסון כותב שמשפחתה הייתה משפחה ענייה שקיבלה קצבאות מאת הסבתא עבור אחיה של מרי. אולם האח מת, והאמא המודאגת הכריחה את מרי ללבוש בגדי נערים ולהתנהג כזכר, וזאת כדי שהסבתא תמשיך לשלוח כסף. מרי המשיכה להתנהג כגבר לאורך כל חייה. היא הצטרפה לצי הבריטי כנער בשם "מרק ריד" והשתתפה במלחמת הירושה הספרדית, אולם במהלך שירותה היא התאהבה במלח הולנדי. היא נישאה לו וניהלה יחד איתו פונדק בהולנד. כאשר מת בעלה, היא חזרה להתחזות לגבר והתגייסה לצי ההולנדי ומשם הגיעה לספינה שהפליגה לאיי הודו המערביים. הספינה הותקפה בדרך בידי שודדי ים תחת פיקודם של ג'ון רקהאם ואהובתו אן בוני. ריד לחמה באומץ, אולם מרבית חברי הצוות נהרגו והפיראטים הכריחו את הנותרים להצטרף לשורותיהם. ריד הצטרפה גם כן, אולם לא חשפה את מינה וגם בקרב השודדים נודעה כמרק ריד. אן בוני ראתה אותה פעם אחת בעת שהתלבשה וכך גילתה את מינה היא לא סיפרה זאת לשאר הצוות, והשתיים הפכו לידידות טובות. הדבר הכעיס את רקהאם, שלא ידע את מינה של ריד, וסבר שבוני בוגדת בו. ריד חשפה בפניו את שדיה והוכיחה לו שהיא אשה. רקהאם הנדהם הסכים לא לפרסם זאת אולם הדבר נודע לבסוף לפיראטים, שלא שינו את יחסם אליה. בשנת 1720 עגנה ספינת השודדים בג'מייקה. הגברים השתכרו כולם, ורק הנשים נותרו פיכחות. ספינת שיטור בריטית תחת פיקודו של ג'ונתן ברנט גילתה אותם, ולאחר קרב קצר נשבו כולם. החוק הבריטי מטיל עונש מוות על כל שודד ים באשר הוא בלי הבדל בין המינים, אולם ריד ובוני טענו שהן בהיריון ועובריהן אינם אשמים. הגברים נתלו כולם, אך הוחלט לדחות את משפטן של הנשים. בשנת 1721 מתה ריד בתא הכלא מקדחת קשה, או במהלך הלידה. לא ברור אם אכן הייתה מעוברת או שהמציאה זאת כדי לדחות את משפטה. מדיה וקבצים בנושא מרי ריד בוויקישיתוף גילי חסקין, שודדי הים הקריביים, באתר של גילי חסקין אלי אשד, שודדי שבעת הימים(הקישור אינו פעיל) מרי ריד, באתר "Find a Grave" (באנגלית) מרי ריד, באתר אנציקלופדיה בריטניקה (באנגלית) מרי ריד, באתר אנציקלופדיית ההיסטוריה העולמית (באנגלית)
הליכות עולם

האם התכוונתם ל... הליכות עולם (כללים) – ספר כללי התלמוד שחיבר רבי ישועה הלוי מתלמסאן הליכות עולם (עובדיה יוסף) – סדרת ספרי הלכה של הרב עובדיה יוסף ישיבת הליכות עולם – ישיבה תיכונית תורנית בקרני שומרון
רוצ'סטר (מינסוטה)

רוצ'סטר (באנגלית: Rochester) היא עיר במדינת מינסוטה, ארצות הברית, המשמשת כמושב מחוז אולמסטד. היא ממוקמת בחלק הדרומי של הסתעפות נהר הזמברו. בעיר מתגוררים 106,769 תושבים על פי מפקד האוכלוסין של שנת 2010. רוצ'סטר היא העיר השלישית בגודלה במינסוטה, אחרי הערים מינאפוליס וסיינט פול. נכון ל-2013, מטרופולין העיר מונה 211,853 תושבים. פרק זה לוקה בחסר. אנא תרמו לוויקיפדיה והשלימו אותו. העיר נוסדה בשנת 1855. בשנים שלאחר מכן נסללה רכבת ליד היישוב, דבר שהביא איתו תושבים רבים והזדמנויות עסקיות. במונחים שושלתיים, אמריקאים גרמנים הם הקבוצה האתנית הגדולה ביותר ברוצ'סטר, ממציא 35.5% מאוכלוסיית העיר. אמריקאים נורווגיים מורכבים 15.9%, בעוד אמריקאים איריים מהווים 11.6% של האוכלוסייה של העיר. אמריקאי אנגלית מורכבים 8.2% מכלל האוכלוסייה ואמריקניות השוודיים היו 5.0% מאוכלוסיית העיר. מדיה וקבצים בנושא רוצ'סטר בוויקישיתוף אתר האינטרנט הרשמי של רוצ'סטר (באנגלית) רוצ'סטר, באתר אנציקלופדיה בריטניקה (באנגלית) רוצ'סטר, ברשת החברתית פייסבוק ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
גידול ירקות

גידול ירקות הוא ענף בחקלאות העוסק בגידול ירקות למטרות צריכה של בני האדם. "ירקות" הוא מונח מתחום הקולינריה והתזונה המתאר חלקים אכילים מצמחים. במשמעות הקולינרית של המושגים, מבחינים בין ירקות ופירות על פי הטעם. על פי רוב ירקות הם בעלי טעם מר, חריף, או חסרי טעם ופירות הם בעלי טעם מתוק או חמוץ. עם זאת, מבחינה בוטנית מתייחסים לפירות כמשמעותם: פרי הצמח, לעומת ירקות שהם מהווים מרכיב אחר כמו השורש (בצל, תפוח אדמה) העלים (חסה, ברוקולי) או הגבעול (אספרגוס, סלרי). לפי ההגדרה הבוטנית, ישנם ירקות שהם פירות, כמו עגבנייה ומלפפון. גידול ירקות קלאסי נעשה על גבי חלקת אדמה, בה נזרעים או נשתלים הירקות בשורות או במקבצים. בעבר נועד גידול הירקות בעיקר לצריכתם של תושבי החווה החקלאית או משק הבית אליהם השתייכה הקרקע; כל חווה גידלה מגוון סוגים של ירקות, והירקות שנותרו נועדו למכירה בעיירות הסמוכות. ביישובים וקהילות גדולים יכלו התושבים להתמחות בייצור ירקות מסוימים, ובשל המרחק הקצר משוקי הירקות יכל כל חקלאי להעביר את הירקות למכירה בעודם עדיין טריים. האינדיאנים באמריקה נהגו לשתול שלושה סוגי ירקות (שיטת "שלוש האחיות") – תירס, שעועית ודלעת, שעודדו זה את גדילתו של זה. בחקלאות המודרנית נשתלים הירקות בשורות ארוכות, המאפשרות למיכון החקלאי לעבד את הקרקע ובכך להגביר את כמות ואיכות התוצרת. עם זאת, בשל המגוון הרחב של גידולי הירקות, נדרש מגוון של טכניקות עיבוד לשם גדילה אופטימלית של כל ירק. לפיכך עברו כיום חלק מהמשקים החקלאיים במדינות המפותחות להתמחות בגידול ירק אחד או בסוגי ירקות בודדים על פני שטח רחב, ורובם המכריע נשלח לשווקים. במדינות מתפתחות ובחקלאות נישה, דוגמת חקלאות אורגנית, משקים חקלאים רבים עדיין מגדלים מגוון רחב של ירקות. בשל חשיבות העברת הירקות לשיווק בעודם טריים, דבר המחייב את אסיף התוצרת, מיונה ואריזתה לשיווק בפרק זמן קצר יחסית, ובשל העובדה שבחלק מסוגי הירקות טרם פותח אסיף מכני והאסיף מתבצע בצורה ידנית, קיים ביקוש גבוה לעובדים בתחום גידולי הירקות. במדינות המפותחות ישנם חקלאים מעטים שפותרים את הבעיה באמצעות שיטה בה הצרכנים מגיעים לשדה וקוטפים את הירקות לצריכה אישית בעצמם. אך רוב החקלאים באותן מדינות מנצלים שיטות טכנולוגיות שפותחו כדי להביא להבשלה מתאימה של הירק וכן שיטות קירור מתקדמות, שהפחיתו את בעיית הטריות והביאו לכך שהתוצרת מגיעה כיום לשיווק במצב טוב יחסית. כיום, חלק מהמשקים החקלאים מגדלים כמות גדולה של ירקות ומוכרים אותם לשווקים גדולים בסיטונאות, דבר הדורש יכולת תפעול רחבה בגידול הירקות. משקים חקלאים אחרים, הקטנים בהיקפם בדרך כלל, מוכרים לצרכנים מקומיים, דבר הדורש מאמצים גדולים בתחום ההפצה. הדבר גם תלוי בסוג הירקות, מידת ההבשלה ואורך חיי המדף שלהם. עתר ארזי, ‏מהגינה לצלחת: איך מגדלים צמחי מאכל?, באתר ‏מאקו‏, 17 במאי 2012 גידול ירקות בגינה הקהילתית והביתית, 2013, גינות קהילתיות ירושלים גידול ירקות, באתר אנציקלופדיה בריטניקה (באנגלית)
כנסיית רידרהולם

כנסיית רידרהולם (בשוודית: Riddarholmskyrkan) היא כנסייה השוכנת על האי רידרהולמן (אנ'), בקרבת ארמון סטוקהולם (אנ'), שבסטוקהולם, בירת שוודיה. הכנסייה משמשת כמקום קבורתם של מלכי שוודיה. הקהילה שפעלה בכנסייה התפרקה ב-1807 ובעת הנוכחית הכנסייה משמשת רק למטרות קבורה והנצחה. מלכי שוודיה, החל מגוסטב השני אדולף (מת ב-1632) ועד גוסטב החמישי (מת ב-1950), קבורים בכנסייה (למעט כריסטינה, הקבורה בבזיליקת פטרוס הקדוש ברומא). כמו כן קבורים בכנסייה מלכים מתקופות קדומות יותר כמו מגנוס השלישי (מת ב-1290) וקרל השמיני (מת ב-1470). הכנסייה לא משמשת יותר כמקום קבורה מלכותי ותחת זאת משמש לצורך זה בית הקברות המלכותי (אנ'). כנסיית רידרהולם היא אחד המבנים העתיקים ביותר בסטוקהולם. חלקים ממנה מתוארכים לסוף המאה ה-13, כאשר היא נבנתה כמנזר פרנציסקני. לאחר הרפורמציה הפרוטסטנטית, המנזר נסגר והמבנה הפך לכנסייה פרוטסטנטית. במהלך תקופת מלכותו של יוהאן השלישי, הוסף לה צריח מחודד בעיצובו של וילם בוי (אנ'), אך ב-28 ביולי 1835 הוא נהרס עקב מכת ברק ולאחר מכן הוא הוחלף בצריח המחודד הנוכחי הבנוי מברזל יצוק. שלטי האצולה של אבירי מסדר השרפים (אנ') תלויים על קירות הכנסייה. כאשר מת אביר המסדר, נתלה שלט האצולה שלו בכנסייה ובעת טקס ההלוויה מצלצלים פעמוני הכנסייה ברציפות מהשעה 12:00 ועד השעה 13:00. מדיה וקבצים בנושא כנסיית רידרהולם בוויקישיתוף אתר האינטרנט הרשמי של כנסיית רידרהולם (באנגלית) כנסיית רידרהולם באתר בית המלוכה השוודי (באנגלית)
גרשום

האם התכוונתם ל... גרשון (נקרא גם גרשום) - דמות מקראית, בנו הבכור של לוי בן יעקב גרשום (דמות מקראית) – דמות מקראית, בנו של משה רבנו ואחיו הבכור של אליעזר בן משה רבנו גרשום – מגדולי חכמי ישראל ומנהיג יהדות אשכנז במאה ה-11; לו מיוחס חרם דרבנו גרשום גרשון (פירושונים) גרשם (פירושונים) אישים ששמם הפרטי הוא גרשום
גרשם (פירושונים)

האם התכוונתם ל... וולטר גרשם – משפטן ומדינאי אמריקני במאה ה-19 גרשם (אורגון) – עיר במדינת אורגון בארצות הברית; קרויה על שמו של וולטר גרשם ארמון גרשם – מבנה אר נובו מפואר במרכז בודפשט, הונגריה גרשון (פירושונים)
מקצועות הרפואה

מקצועות הרפואה הם מקצועות הכורכים בתוכם אבחנות וטיפולים רפואיים שונים בגוף או בנפש האדם. מלבד מקצועות הרפואה היסודיים, שהם רפואה כללית ורפואת שיניים, מקצועות הרפואה כוללים בתוכם את שלל סוגי ההתמחויות ברפואה. על פי ההגדרה המקובלת מקצועות הרפואה הם המקצועות שבעליהם נושאים בתואר רופא, כגון רופא כללי, כירורג, מרדים, קרדיולוג, רופא ילדים, גינקולוג, פסיכיאטר, נוירולוג וכו', וכל יתר המקצועות שבעליהם אינם מחזיקים בתואר רופא, מכונים מקצועות פרה־רפואיים כיון שאינם עוסקים ברפואה ממש אלא כפופים לה. עם זאת השימוש במונח "מקצועות רפואיים" כלפי כל מקצועות הבריאות, לרבות כלפי מקצועות פרה־רפואיים, עדיין רווח. מקצועות הרפואה היסודיים שעליהם נסמכים שאר מקצועות הרפואה הם: רפואה כללית – המיומנות לזהות ולאבחן מחלות או בעיות שונות בגוף האדם ואף לטפל בהן. רופא שסיים את שנות לימודיו באוניברסיטה במסלול של רפואה כללית מכונה רופא כללי. לאחר מכן, אם יבחר יוכל להתמחות במקצוע רפואה ספציפי כמו רפואה פנימית, כירורגיה, פסיכיאטריה, קרדיולוגיה, אף־אוזן־גרון, אורתופדיה, פלסטיקה, ועוד. רפואת שיניים – המיומנות לזהות ולאבחן מצבים שונים ומחלות פתולוגיות בשיניים ואף לטפל בהן. באופן כללי, רופא שיניים זכאי לרישיון לאחר שסיים את חוק לימודיו. לאחר מכן ניתנת לו האפשרות להתמחות ספציפית ברפואת שיניים כמו אורתודנטיה, אנדודונטיה, כירורגיית פה ולסת ועוד. הסמכות למתן רישוי לעסוק במקצועות הרפואה נמצאת בידי האגף לרישוי מקצועות רפואיים שבמשרד הבריאות. מקצועות הרפואה שבסמכות אגף זה לתת רישוי לעסוק בהם הם רפואה כללית ורפואת שיניים. לעומת זאת, רופאים המתמחים באחד ממקצועות הרפואה נדרשים לעבור מבחן רישוי על ידי המועצה המדעית של הר"י, ההסתדרות הרפואית בישראל, ורק לאחר מכן יקבלו רישיון מומחה והיתר לעסוק בתחום הספציפי שבו התמחו. בשונה מהמקצועות הרפואיים שהעיסוק בהם מותנה ברישוי שבתחום סמכות משרד הבריאות, מקצוע הווטרינריה מותנה ברישוי שבתחום סמכותו של משרד החקלאות ופיתוח הכפר, ואינו בתחום אחריותו של משרד הבריאות. לימודי רפואה בישראל מקצוע פרא רפואי הרשימה המלאה מופיעה כאן: http://www.ima.org.il/Internes/ViewCategory.aspx?CategoryId=6546#.VJ_OzsAMA ראו כאן למשל http://www.health.gov.il/UnitsOffice/HR/professions/Pages/default.aspx http://www.ima.org.il/MainSite/viewcategory.aspx?CategoryId=277
אדם קינזינגר

אדם דניאל קינזינגר (באנגלית: Adam Daniel Kinzinger; נולד ב-27 בפברואר 1978) הוא פוליטיקאי אמריקאי חבר המפלגה הרפובליקנית. כיהן כחבר בית הנבחרים של ארצות הברית מטעם מחוז הקונגרס ה-16 של מדינת אילינוי. קינזינגר נולד בקנטקי וגדל בבלומינגטון שבאילינוי. אמו הייתה מורה ואביו ניהל עמותות נוצריות המפעילות בתי תמחוי. בשנת 2000 סיים תואר ראשון באוניברסיטת המדינה של אילינוי. בתקופת לימודיו התמודד ונבחר לכהונה במועצת מחוז מקלין. הוא כיהן בתפקיד מ-1998 עד 2003. ב-2003 התגייס למשמר הלאומי של חיל האוויר. הוא הוכשר כטייס מטוס תדלוק בואינג KC–135, תחילה מילא משימות בדרום אמריקה כחלק מהמלחמה בסחר הסמים ולאחר מכן שירת בגואם והשתתף במשימות בעיראק ובאפגניסטן. בהמשך עבר הסבה ושירת כטייס מטוס סיור פיירצ'יילד RC-26 במשימות בעיראק. סך הכל השתתף בכ-120 משימות קרביות ועוטר בשש מדליות האוויר. ב-2006 בעודו פוסע ברחובות מילווקי נתקל באישה שנדקרה בצווארה, ובסמוך לה התוקף אוחז בסכין. קינזינגר השתלט על הדוקר וריתק אותו עד הגעת המשטרה. על פועלו זכה בפרס איש השנה של הצלב האדום בדרום ויסקונסין. כמו כן עוטר במדליית חייל חיל האוויר, העיטור הגבוה ביותר המוענק על ידי חיל האוויר על גבורה שלא במהלך קרב. ב-2010 התמודד בבחירות למושב המחוז ה-11 של אילינוי בבית הנבחרים. הוא זכה לרוב של 57% והחל לכהן בינואר 2011. הוא נבחר שוב ב-2012 ברוב של 62% (כבר בבחירות המוקדמות הוא הדיח את דון מנצולו שכיהן בתפקיד), ב-2014 ברוב של 71%, ב-2016 נבחר ללא תחרות וב-2018 נבחר לתקופת כהונה נוספת. הוא מכהן בבית הנבחרים כחבר בוועדת האנרגיה והמסחר וכחבר ועדת החוץ. הוא משרת בנוסף גם כמשנה למצליף המפלגה הרפובליקנית בבית הנבחרים. באוגוסט 2016 הודיע קינזינגר כי לא יתמוך במועמד מפלגתו לנשיאות, דונלד טראמפ. במקביל לכהונתו בבית הנבחרים ממשיך קינזינגר למלא תפקידים בשירות המילואים במשמר הלאומי של חיל האוויר כטייס וכקצין בדרגת מייג'ור. לאחר ההסתערות על הקפיטול ב-2021 היה קינזינגר הרפובליקני שקרא ליטול מהנשיא טראמפ את סמכויתיו הנשיאותית מכוח התיקון ה-25 לחוקת ארצות הברית. ב-12 בינואר 2021 נמנה בין עשרת הרפובליקנים שהצביעו בעד הליך הדחתו השני של הנשיא טראמפ. ב-29 באוקטובר 2021 הכריז קינזינגר על פרישתו מהחיים הפוליטיים, ועל כוונתו לפרוש בבחירות 2022. אי לכך, כהונתו תמה עם התפזרות הקונגרס ה-117 של ארצות הברית בראשית ינואר 2023. מדיה וקבצים בנושא אדם קינזינגר בוויקישיתוף אתר האינטרנט הרשמי של אדם קינזינגר (באנגלית) אדם קינזינגר, ברשת החברתית פייסבוק אדם קינזינגר, ברשת החברתית אקס (טוויטר) אדם קינזינגר, סרטונים בערוץ היוטיוב אדם קינזינגר באתר בית הנבחרים אתר הבחירות של אדם אדם קינזינגר אדם קינזינגר באתר המפלגה הרפובליקנית אדם קינזינגר, באתר המדריך הביוגרפי של הקונגרס של ארצות הברית (באנגלית) GOP congressman says he can't support Trump: 'I'm an American before I'm a Republican',‏CNN,‏ 3 באוגוסט 2016 ריק פירסון, Republican US Rep. Adam Kinzinger calls for 25th Amendment to remove President Trump from office, באתר שיקגו טריביון, 7 בינואר 2021 (באנגלית) בארט ג'נסן, מורין גרופ, ניקולס וו, דייוויד ג'קסון, Live impeachment updates: Donald Trump impeached for ‘incitement’ of mob attack on US Capitol, באתר USA Today‏, 12 בינואר 2021 (באנגלית) טל אקסלרוד, Kinzinger announces he won't seek reelection, באתר The Hill‏, 29 באוקטובר 2021 (באנגלית) GOP Trump critic Rep. Adam Kinzinger won’t seek reelection, באתר AP‏, 29 באוקטובר 2021 (באנגלית)
פרק (מוזיקה)

פרק (או: תנועה) הוא חלק עצמאי של יצירה מוזיקלית או צורה מוזיקלית. בעוד שפרקים בודדים מיצירה לעיתים מבוצעים בנפרד, ביצועים של היצירה המלאה מחייבים את הופעתם של כל הפרקים ברציפות. פרק הוא חלק, "יחידה מבנית גדולה שנתפסה כתוצאה של צירוף מקרים של מספרים גדולים יחסית של תופעות מבניות." המונח, בשימוש באנגלית, מתכוון בעיקר לפרק מתוך סימפוניה. במבנה זה, כל פרק הוא בעל צביון מיוחד ושונה מהשאר אך בכל זאת נשמרת זיקה משפחתית בין כל הפרקים, וכך כשמנוגנת הסימפוניה בשלמותה, צירוף הפרקים השונים הופך סינרגטי ומרכיב את הסימפוניה השלמה. דוגמה לעצמאותם של פרקים בתוך סימפוניה, נראית ביצירתו של המלחין הקטור ברליוז הנקראת "הסימפוניה הפנטסטית", בה לכל אחד מארבעת הפרקים ניתן שם מיוחד השונה מקודמו. במבנה הסימפוניה ניתן להבחין כי לכל פרק צורה שונה. "הפרק הוא יחידה מתוך יצירה גדולה העומד בעצמו כיצירה עצמאית שלמה. חטיבות כאלה הן בדרך כלל עצמאיות. לרוב הרצף של הפרקים מופיע בסדר של מהיר-איטי-מהיר או ברצף אחר שמספק ניגוד". — -בנוורד & סייקר (2009), מתוך Music in Theory and Practice: Volume II בקונצ'רטי ובסימפוניות, יצירות קאמריות רבות משתמשות במבנים אלו. יצירות קאמריות אלה בדרך כלל נקראות בשם ההרכב המיועד לבצע אותם: רביעיית מיתרים, שלישיית פסנתר, חמישיית כלי עץ, וכו'. בנוגע לסימפוניות, ישנן חריגות רבות מהסכימות הסטנדרטיות: לדוגמה, רביעיית המיתרים של בטהובן אופוס 131 היא בעצם שבעה פרקים המתנגנים ללא הפסקה ביניהם. Spencer, Peter; Peter M. Temko (1994). A Practical Approach to the Study of Form in Music. Prospect Heights, IL: Waveland Press. p. 31. ISBN 9780881338065. OCLC 31792064. Retrieved May 23, 2012. Benward, Bruce; Marilyn Nadine Saker (2009). Music in Theory and Practice 2 (8th ed.). Boston: McGraw-Hill. p. 358. ISBN 9780073101880. OCLC 214305687. Spencer, Peter; Peter M. Temko (1994). A Practical Approach to the Study of Form in Music. Prospect Heights, IL: Waveland Press. p. 31. ISBN 9780881338065. OCLC 31792064. נבדק ב-23 במאי 2012. {{cite book}}: (עזרה) Benward, Bruce; Marilyn Nadine Saker (2009). Music in Theory and Practice. Vol. 2 (8th ed.). Boston: McGraw-Hill. p. 358. ISBN 9780073101880. OCLC 214305687.